《谢人惠二小漆冠》
金朝·岳行甫

规制新翻出杜郎，最宜闺子夜烧香。不争宝髻峨宫样，自与霓裳配道装。

细拢翠鬟云易满，浅衔牙栉月难藏。水衡双寄非无意，要买杨枝恼孟光。

作者简介：（约公元一二oo年前后在世）字仁老，鄜州洛川人。约金章宗承安未前后在世。夙有诗名于关中。泰和初，有以行甫时病诗达之章宗，大加赏异，授以官，不就。士论高之。行甫有诗百余篇，佳句甚多，行于秦中。